Et wore och noch ander Piljer ungerwähß: Ene junge Kadett met Turnschohn hät uns öftersch övverhollt, un dann sohchen mer dä Kääl immer widder op enem Stein setze un e Zirettche rauche. Dann woren do noch drei Kääls, die sin met enem Auto jebraht wode und finkgen jetz eesch aan. "Dat jilt nit!" han ich gedaach. Et jov ävver och richtije Sportslück met enem stramme Schrett. Et schöns wor ene Franzus em Anzoch met singem Madämche; die zwei han wal nit jemerk, dat se he nit op de Champs d'Elysées wore.